# Έλαφος Πιερίας

### Από τη Βικιπαίδεια, την ελεύθερη εγκυκλοπαίδεια

Ο ναός της Κοιμήσεως της Θεοτόκου, στην Έλαφο Πιερίας

.

Η Έλαφος είναι ημιορεινός οικισμός του νομού Πιερίας. Βρίσκεται σε υψόμετρο 345 μ. , κοντά στα Πιέρια Όρη, και έχει 626 κατοίκους, με βάση την απογραφή του 2001. Η θέση της είναι στο βορειοδυτικό τμήμα του νομού Πιερίας, στα σύνορα με το νομό Ημαθίας, στον οποίο και ανήκε μέχρι το 1974. Υπάγεται διοικητικά στο δήμο Ελαφίνας. Οι κάτοικοι ασχολούνται με την καλλιέργεια καπνού και σιταριού. Η απόσταση της Ελάφου από την πόλη της Κατερίνης είναι 15 χιλιόμετρα.

## [Επεξεργασία] Ιστορικά στοιχεία

Η ονομασία του αρχικού χωριού όπου ζούσαν ως το 1940 οι κάτοικοι ήταν Ελαφίνα και οφείλεται στα πολλά ελάφια, που ζούσαν στα δάση του χωριού τα παλιά χρόνια. Το χωριό αυτό βρίσκεται στο σημερινό νομό Ημαθίας. Το 1940 η Ελαφίνα πυρπολήθηκε από τους Γερμανούς και καταστράφηκε. Οι κάτοικοι έχτισαν τα νέα τους σπίτια στην περιοχή που ονομαζόταν Καλύβια, όπου είναι και η θέση του σημερινού χωριού. Η καταγωγή των κατοίκων είναι από την Ημαθία.

## [Επεξεργασία] Υποδομή

Η Έλαφος έχει ένα Δημοτικό Σχολείο μαζί με νηπιαγωγείο , με γύρω στα 30 παιδιά συνολικά. Υπάρχει συνεταιρισμός που βοηθάει τους αγρότες, αγροτικό ιατρείο στο κτίριο της Κοινότητας. Το χωριό έχει έναν κεντρικό ναό, αυτόν της Κοίμησης της Θεοτόκου. Επίσης, ενδιαφέρον είναι το εξωκλήσι της Αγίας Βαρβάρας και η Αγία Παρασκευή.Διαθέτει αθλητικό (ΓΑΣ Ταύρος Ελάφου- αγωνίζεται στην Γ΄ ερασιτεχνική κατηγορία στο ποδόσφαιρο) και πολιτιστικό σύλλογο, την "Ελαφίνα". Μέχρι πρόσφατα, στο χωριό γινόταν η αναπαράσταση του παλαιού γάμου, με σατιρικά στοιχεία.

Δημοτικά Διαμερίσματα του Δήμου Ελαφίνας
Αρωνάς | Έλαφος |Εξοχή | Καταλώνια | Λαγόρραχη | Μοσχοπόταμος | Παλαιό Κεραμίδι | Τρίλοφος.

Ανακτήθηκε από "http://el.wikipedia.org../../../%CE%AD/%CE%BB/%CE%B1/%CE%88%CE%BB%CE%B1%CF%86%CE%BF%CF%82_%CE%A0%CE%B9%CE%B5%CF%81%CE%AF%CE%B1%CF%82_9ece.html"

Κατηγορίες: Χωριά της Πιερίας | Δήμος Ελαφίνας

##### Views

- Άρθρο
- Συζήτηση
- Τελευταία έκδοση

##### Αναζήτηση